કડક સુરક્ષા વ્યવસ્થા વચ્ચે આજે અમરનાથ યાત્રા માટે પ્રથમ ગૃપ રવાના થઇ ગયું છે. અમરનાથ યાત્રા પર આતંકી હુમલાના ખતરાને જોતા સુરક્ષાદળો દ્વારા ચુસ્ત તૈયારીઓ કરવામાં આવી છે. પરંતુ આ પહેલા હિઝબુલ મુજાહિદ્દીનનો એક વીડિયો હાલ સોશિયલ મીડિયામાં વાઇરલ થઇ રહ્યો છે. હિઝબુલ તરફથી જાહેર કરવામાં આવેલા એક ઓડિયોમાં કહેવામાં આવ્યું છે કે અમરનાથ યાત્રાએ આવતા શ્રદ્ધાળુઓ પર હુમલો કરવાનો તેમને ઉદેશ્ય નથી. જ્યારે રાજ્યમાં સેનાના 'ઓપરેશન ઓલઆઉટ' પર ટિપ્પણી કરતા કહ્યું છે કે, જો સેનાનું ઓપરેશન સફળ રહ્યું છે તો ખીણમાં એનએસજી કમાન્ડો લાવવા પાછળ શું ઉદેશ્ય છે.